LS_faldari_Publisher
Author: SOZO prepress

Bruni í ovaru landrás og nýrakokubruni

#

Hvat er nýrakokubruni?
Nýrakokubruni (á donskum nyrebækkenbetændelse) er bruni í ovaru landrás. Byrjar ofta sum bløðrubruni, har bakteriurnar í summum førum breiða seg upp til nýrakokuna á øðrum ella báðum nýrum. Bakteriur kunnu breiða seg frá bløðruni til nýruni, og tá er talan um nýrakokubruna (nyrebækkenbetændelse). Bløðrubruni er ikki vandamikil, meðan tað við nýrakokubruna er vandi fyri at gerast álvarsliga sjúkur og fyri at nýrini kunnu taka skaða, um infektiónin ikki verður viðgjørd.
Hvussu verður nýrakokubruni staðfestur?
Nýrakokubruni verður staðfest við at tekin eru til bruna í landinum og barnið samstundis hevur nógvan fepur og hækkað infektiónstøl í blóðroynd..
Bendir land stiks kanning á, at bakteriur eru í landinum, skal miðstráluland takast frá til dyrkan. Miðstráluland fæst við fyrst at pissa nakað, síðan pissa eitt sindur í eitt ílæt og so lata restina fara. Hetta kann vera trupult og tíðarkrevjandi, serliga hjá smáum børnum, men má gerast fyri at fáa vissu fyri, hvørjar bakteriur eru í landinum og hvat slag av antibiotika er best. Tað tekur vanliga 3 dagar, áðrenn svarið uppá dyrkanina er klárt, tí bakteriurnar skulu brúka tíð at vaksa fram.
Til endaligt svar fæst upp á bakteriudyrkan, verður viðgjørt við breitt virkandi antibiotikum, sum rakar flestu bakteriur.
Hevur barnið nýrakokubruna skal ein ultraljóðskanning gerast av nýrunum og landrásini. Hetta verður gjørt undir innleggjan ella aftaná. Um tað er eftir, at tit eru farin heim, fáa tit bræv, har tit fáa at vita nær og hvar, tit skula møta.
Fyri at kunna nýta láturgass skal:
Barnið vanliga vera 4 ár ella eldri.
Barnið skal kunna samstarva um at anda í einari
tættsitandi masku. Tað má ongantíð tvingast at taka maskuna, tí tá fær man ikki doyvandi virkningin.
Eru nøkur hjáárin til láturgass?
Summi børn kunnu fáa eittt sindur av vaml og gerast
svimbul, onnur fara at flenna. Hetta hvørvur aftan á nakrar minuttir. Hvar verður tað givið?
Føskurnar við láturgass kunnu trillast, so tað krevst ikki nakað serstakt høli .

Hvat er viðgerðin?
Antibiotika givið sum mikstur ella tablettir og í einstøkum førum sum innspræning í æðrarnar (iv).
Verður barnið sett í viðgerð við tablettum ella miksturi er ikki neyðugt, at tit eru innløgd á barnadeildini. Hetta hevur tó við sær, at tit mugu máta fepurin hjá barninum í minsta lagi tvær ferðir dagliga og halda væl eyga við, at støðan alsamt batnar. Kennist barnið ógvuliga heitt, verður fepurin mátaður aftur. Tann neyvasta mátingin fæst við at máta fepurin í rumpuni.
Tit skullu ringja á deildina fyrsta og annan dagin eftir, at viðgerðin er byrjað.
Minkar fepurin av viðgerðini, sum væntað, og almenstøðan hjá barninum batnar, er ikki neyðugt framhaldandi at hava samband við deildina men bert halda fram við viðgerðini sum ætlað.
Um støðan ikki batnar, má barnið koma aftur á barnadeildina til metingar.
Góð ráð
Gev barninum nógv at drekka so at nýrini og landrásin verða skolað væl. Bjóða barninum tað, sum tí dámar at drekka og hevur hug til. Fær barnið bróst, so legg til so ofta sum til ber.
Hevur barnið ilt ella er illa tilpassar, kann pínustillandi heilivágur gevast, so sum Panodil.

#

Barnadeildin Dato: okt.2017

Barnadeildin tel 304500 www.barnadeildin.fo
Email: barnadeildin@ls.fo